
న్యూఢిల్లీ, మే 29: దేశవ్యాప్తంగా వెల్లువెత్తుతున్న ఆందోళనలకు కేంద్ర ప్రభుత్వం తలొగ్గింది. పశు వధ నిషేధ చట్టంలో మార్పులు చేయనుంది. ఆ చట్టం నుంచి గేదెలకు మినహాయింపు ఇవ్వనుంది. అంతేనా, ‘పశువులు’ అన్న పదానికి నిర్వచనాన్ని కూడా మార్చనుంది. దేశవ్యాప్తంగా పశు వధ నిషేధ చట్టానికి కేంద్ర ప్రభుత్వం గత శుక్రవారం ఆమోద ముద్ర వేసిన విషయం తెలిసిందే. పశు సంబంధ జంతువులన్నిటినీ ఈ చట్ట పరిధిలోకి చేర్చింది. ఈ చట్టం ప్రకారం, జంతు వధ శాలలకు సంతల్లో గేదెలు, ఆవులను విక్రయించడాన్ని నిషేధించారు. అయితే, బీజేపీపాలిత రాష్ట్రాలు సహా దేశవ్యాప్తంగా గేదె మాంసం వినియోగం చట్టబద్ధంగా అమలవుతోంది. కొన్ని బీజేపీయేతర రాష్ట్రాల్లో ఆవు మాంసం వినియోగాన్ని కూడా అనుమతిస్తున్నారు. దాంతో, ఈ చట్టంలో గేదెలను కూడా చేర్చడంపై దేశవ్యాప్తంగా ఆందోళనలు వెల్లువెత్తుతున్నాయి. ఈ నేపథ్యంలోనే, ఈ చట్టం నుంచి గేదెలను మినహాయించాలని కేంద్రం భావిస్తోంది. ఇందుకు పశువులు అన్న పదం నిర్వచనాన్ని మార్చాలని యోచిస్తోందని అత్యంత విశ్వసనీయ వర్గాలు తెలిపాయి. అయితే, సంతల్లో పశువులపై క్రూరత్వాన్ని నిరోధించడానికే ఈ చట్టాన్ని తీసుకొచ్చామని, కానీ, దాని గురించి మరీ ఎక్కువగా ఆలోచిస్తున్నారని కేంద్ర మంత్రి డాక్టర్ హర్షవర్ధన్ తప్పుబట్టారు.

newdhilly, mee 29: desavyaaptamgaa velluvettutunna aandolanalaku kendra prabhutvam taloggindi. pashu vadha nishedha chattamlo maarpulu cheyanundi. aa chattam nunchi gedelaku minahaayimpu ivvanundi. antena, ‘pasuvulu’ anna padaaniki nirvachanaanni kuudaa maarchanundi. desavyaaptamgaa pashu vadha nishedha chattaniki kendra prabhutvam gatha sukravaaram aamoda mudra vesina vishayam telisinde. pashu sambandha jantuvulannitini ee chatta paridhiloki cherchindi. ee chattam prakaaram, jantu vadha saalalaku santallo gedelu, aavulanu vikrayinchadaanni nishedhinchaaru. ayithe, beejeepeepaalita rashtralu sahaa desavyaaptamgaa gede maamsam viniyogam chattabaddhamgaa amalavutondi. konni beejeepeeyetara rashtrallo aavu maamsam viniyogaanni kuudaa anumatistunnaaru. daamto, ee chattamlo gedelanu kuudaa cherchadampai desavyaaptamgaa aandolanalu velluvettutunnaay. ee nepathyamlone, ee chattam nunchi gedelanu minahaayinchaalani kendram bhaavistondi. induku pasuvulu anna padam nirvachanaanni maarchaalani yochistondani atyanta vishwasaneeya vargaalu telipai. ayithe, santallo pasuvulapai kruuratvaanni nirodhinchadaanike ee chattaanni teesukochamani, cony, daani gurinchi mari ekkuvagaa aalochistunnaarani kendra mantri dactor harshavardhan tappubattaaru.